
ELŐTERJESZTÉS

Tárgya: a 2011. évi zárszámadás / Körjegyzőség
Készítette: Pappné Czilli Orsolya, pénzügyi ügyintéző; dr. Szabó Tímea, körjegyző

Tisztelt Képviselő-testület!

A Körjegyzőség bevételi és kiadási főösszege 980 e Ft – tal nőtt az eredeti előirányzathoz képest, és 139 e Ft – tal a féléves módosításhoz képest, melynek oka a népszámláláshoz kapcsolódó támogatásértékű bevételek növekedése. A fenntartó önkormányzatok támogatása tekintetében előirányzat változás nem történt.
A kiadási oldalon a személyi juttatások előirányzata 219 e Ft – tal nőtt, a munkaadót terhelő járulékok előirányzata 51 e Ft – tal nőtt, a dologi és egyéb folyókiadások előirányzata pedig 131 e Ft – tal csökkent a féléves módosításhoz képest. A kiemelt előirányzatokon belül az előirányzatok átcsoportosítására is sor került.
Az előirányzat felhasználási ütemterv bevételeinek esetében - önkormányzatonként - az éves támogatási összeg 12 részre osztásával történt az előirányzatok felosztása. A támogatásértékű működési bevételek esetében a népszámlálás kiadásaihoz való hozzájárulás kifizetésével érintett hónapok tartalmazzák az előirányzatokat. 
A kiadási oldal tekintetében a működési kiadások esetében is - az év egészében - havonta közel azonos összeg került felosztásra, ezen kiadások ugyanis nagyrészt havi rendszerességgel előfordulnak.

A Kővágóörs - Kékkút – Mindszentkálla Körjegyzőség 2011. évi költségvetésének módosításáról

Kővágóörs / Kékkút / Mindszentkálla Község Önkormányzata Képviselő-testülete a Kővágóörs - Kékkút – Mindszentkálla Körjegyzőség 2011. évi költségvetésének módosítását elfogadja. 

A Kővágóörs - Kékkút – Mindszentkálla Körjegyzőség 2011. évi zárszámadásának elfogadásáról
Kővágóörs / Kékkút / Mindszentkálla Község Önkormányzata Képviselő-testülete a Kővágóörs - Kékkút – Mindszentkálla Körjegyzőség 2011. évi zárszámadását elfogadja. 

Kővágóörs, 2012. április 27.









dr. Szabó Tímea
      körjegyző

